রঙিন চমক গুগল সার্চে

ওয়েব ডেস্ক: দেশজুড়ে (India) রঙের উৎসব হোলি (Holi) উদযাপনে মেতে উঠেছে মানুষ। এবার ডিজিটাল প্ল্যাটফর্মেও (Digital Celebration) হোলির আনন্দ ছড়িয়ে পড়েছে। গুগল (Google) হোম পেজ খুললেই চোখে পড়বে রঙিন চমক (Colorful Animation)। বিশেষ অ্যানিমেশনের মাধ্যমে এক ক্লিকেই স্ক্রিনজুড়ে ছড়িয়ে পড়বে রঙের বৃষ্টি (Splash of Colors)।

গুগলের সঙ্গে হোলি খেলতে চাইলে যেকোনও ভাষায় ‘হোলি’ লিখে সার্চ করলেই স্ক্রিনজুড়ে উজ্জ্বল নীল, সবুজ, হলুদ, বেগুনি ও গোলাপি রঙ ছড়িয়ে পড়বে। মনে হবে যেন সামনে থেকে কেউ রঙ ছুড়ে দিচ্ছে। স্ক্রিনের ডান দিকে থাকবে রঙভর্তি পাত্রের অ্যানিমেশন। সেখানে একবার ক্লিক করলেই স্ক্রিন রঙিন হয়ে যাবে।

আরও পড়ুন: তৃণমূল ছাত্র পরিষদের কর্মীকে কুপিয়ে হত্যা

এমন মজার অভিজ্ঞতা উপভোগ করতে চাইলে মোবাইল, কম্পিউটার বা ডেস্কটপে গুগল খুলে ‘Holi’ লিখে সার্চ করুন। স্ক্রিনে দেখা যাবে রঙিন বাটির অ্যানিমেশন। সেই বাটিতে ক্লিক করলেই বিভিন্ন রঙ ছড়িয়ে পড়বে। স্ক্রিনের যে অংশে রঙ চাইবেন, সেখানেই স্পর্শ করুন, মুহূর্তে রঙিন হয়ে উঠবে পুরো পেজ।

বন্ধুদের সঙ্গে এই অ্যানিমেশন শেয়ার করতেও রয়েছে বিশেষ সুবিধা। ডান দিকে থাকা শেয়ার অপশনে ক্লিক করে ফেসবুক, হোয়াটসঅ্যাপ, টুইটার বা ইমেলের মাধ্যমে লিঙ্ক পাঠানো যাবে। যদি স্ক্রিন আগের মতো করতে চান, তাহলে ডান দিকে থাকা বৃষ্টির ফোঁটার চিহ্নে ক্লিক করুন, মুহূর্তেই অ্যানিমেশন গায়েব হয়ে যাবে।তাহলে আর দেরি কেন! গুগলে সার্চ করুন ‘Holi’, আর উপভোগ করুন ডিজিটাল রঙের খেলা।